Ministru kabineta rīkojuma projekta „Par pašvaldības nekustamā īpašuma Apšu ielā 3a un Dārza ielā 12, Liepājā, pārņemšanu valsts īpašumā” sākotnējās ietekmes novērtējuma ziņojums (anotācija)

|  |  |
| --- | --- |
| **I Tiesību akta projekta izstrādes nepieciešamība** | |
| 1. Pamatojums | Publiskas personas mantas atsavināšanas likuma 42.panta otrā daļa un 43.pants |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Labklājības ministrijas (turpmāk - ministrija) padotībā ir valsts sociālās aprūpes centrs „Kurzeme” (turpmāk - VSAC „Kurzeme”).  Saskaņā ar Ministru kabineta 2009.gada 27.oktobra noteikumu Nr.1241 „Valsts sociālās aprūpes centra „Kurzeme” nolikums” 2.punktu VSAC „Kurzeme” funkcija ir īstenot valsts politiku ilgstošas sociālās aprūpes un sociālās rehabilitācijas jomā attiecībā uz bērniem bāreņiem un bez vecāku gādības palikušiem bērniem līdz divu gadu vecumam, bērniem ar fiziskās un garīgās attīstības traucējumiem līdz četru gadu vecumam, bērniem invalīdiem ar smagiem garīgās attīstības traucējumiem, kuri nav sasnieguši 18 gadu vecumu (turpmāk kopā – bērni), un pilngadīgām personām ar smagiem garīga rakstura traucējumiem – pirmās un otrās grupas invalīdiem (turpmāk – pilngadīgas personas).  Šīs normatīvajos aktos noteiktās ilgstošas sociālās aprūpes un sociālās rehabilitācijas pakalpojumu (turpmāk – pakalpojumi) sniegšanas izpildei VSAC „Kurzeme” ir nepieciešami attiecīgi resursi, t.sk. nekustamie īpašumi – zeme un būves. VSAC „Kurzeme” filiāle „ Liepāja” (turpmāk – filiāle) pakalpojumu sniegšanai bērniem un pilngadīgām personām šobrīd izmanto nekustamo īpašumu Apšu ielā 3a, Liepājā (kadastra numurs 17000330129), kas sastāv no zemesgabala 8749 kv.m. platībā un četrām būvēm (kadastra apzīmējums 17000330129001, 17000330129002, 17000330129003 un 17000330129008), kuru Liepājas pilsētas pašvaldības iestāde ”Nekustamo īpašumu pārvalde” uz 2011.gada 4.marta līguma, kurš noslēgts uz 10 gadiem, pamata nodevusi filiālei lietošanā bez atlīdzības. Ar šo nekustamo īpašumu funkcionāli ir saistīts, nekustamais īpašums Dārza ielā 12, Liepājā (kadastra numurs 17000330244), uz kura atrodas 2 būves (kadastra apzīmējumi 17000330129004, 17000330129005), kuras filiāle izmanto kā saimniecības ēkas. Līgums par šīm ēkām nav noslēgts.  Uz 2014.gada 1.augustu pakalpojumi filiālē tiek sniegti 80 personām, t.sk. 58 bērniem un 22 pilngadīgām personām. Pateicoties 2001. – 2003.gadā par valsts budžeta līdzekļiem veiktajai rekonstrukcijai, filiāle ir vienīgā Kurzemes reģiona valsts sociālās aprūpes iestāde, kurā ir nodrošināti visi apstākļi klientu rehabilitācijai, sākot no zīdaiņa vecuma.  Ņemot vērā minēto un atbilstoši Liepājas pilsētas domes lēmumam, sagatavots Ministru kabineta rīkojuma projekts „Par pašvaldības nekustamā īpašuma Apšu ielā 3a un Dārza ielā 12, Liepājā, pārņemšanu valsts īpašumā” (turpmāk – rīkojuma projekts).  Ar Liepājas pilsētas domes 2014.gada 19.jūnija lēmumu „Par nekustamo īpašumu Apšu ielā 3A un Dārza ielā 12 nodošanu īpašumā bez atlīdzības” Liepājas pilsētas dome ir nolēmusi nodot bez atlīdzības valstij ministrijas personā nekustamo īpašumu Apšu ielā 3A, Liepājā (kadastra numurs 17000330129), kas sastāv no zemesgabala 8749 kv.m. platībā un četrām būvēm (kadastra apzīmējums 17000330129001, 17000330129002, 17000330129003 un 17000330129008), kā arī nekustamo īpašumu Dārza ielā 12, Liepājā (kadastra numurs 17000330244), kas sastāv no zemesgabala (zemes vienības kadastra apzīmējums 17000330244) 1044 kv.m. platībā un divām būvēm (kadastra apzīmējumi 17000330129004 un 17000330129005) (turpmāk kopā – nekustamie īpašumi) VSAC „Kurzeme” normatīvajos aktos noteiktās funkcijas izpildei.  Īpašuma tiesības uz nekustamo īpašumu Apšu ielā 3A, Liepājā (kadastra numurs 17000330129), kas sastāv no zemesgabala 8749 kv.m. platībā un četrām būvēm (kadastra apzīmējums 17000330129001, 17000330129002, 17000330129003 un 17000330129008), zemesgrāmatā (nodalījuma Nr.5023) reģistrētas Liepājas pilsētas pašvaldībai.  Īpašuma tiesības uz nekustamo īpašumu Dārza ielā 12, Liepājā (kadastra numurs 17000330244), kas sastāv no zemesgabala (zemes vienības kadastra apzīmējums 17000330244) 1044 kv.m. platībā un divām būvēm (kadastra apzīmējumi 17000330129004 un 17000330129005), zemesgrāmatā (nodalījuma Nr.100000525827) reģistrētas Liepājas pilsētas pašvaldībai.  Filiāles pakalpojumu nodrošināšana un izmantojamās teritorijas un ēku uzturēšana tiek finansēta no Labklājības ministrijai (VSAC „Kurzeme”) piešķirtajiem valsts budžeta līdzekļiem – 2014.gadā 1,4 milj. *euro* apmērā.  Nekustamie īpašumi pēc to pārņemšanas ministrijas valdījumā arī turpmāk tiks izmantoti VSAC „Kurzeme” normatīvajos aktos noteiktās funkcijas izpildei – ilgstošas sociālās aprūpes un sociālās rehabilitācijas pakalpojumu sniegšanai bērniem un pilngadīgām personām. |
| 3.Projekta izstrādē iesaistītās institūcijas | Liepājas pilsētas dome. |
| 4. Cita informācija | Izdevumi saistībā ar nekustamo īpašumu pārņemšanu valsts īpašumā, kā arī nekustamo īpašumu uzturēšanas izdevumi tiks nodrošināti Labklājības ministrijai piešķirto valsts budžeta līdzekļu ietvaros. |

*Anotācijas II, III, IV, V, VI un VII sadaļa – projekts šīs jomas neskar*

Labklājības ministrs U.Augulis

06.11.2014. 10:50

650

S.Faizuļļina

67021616, Sjuzana.Faizullina@lm.gov.lv